Document ID: 31994D0678

Odločba Komisije
z dne 14. oktobra 1994
o spremembi Odločbe 92/452/EGS o uvedbi seznamov odobrenih skupin za zbiranje govejih zarodkov v tretjih državah za izvoz v Skupnost
(Besedilo velja za EGP)
(94/678/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Odločbo Komisije št. 94/113/ES [2] in zlasti člena 8 Uredbe,
ker Odločba Komisije 92/452/EGS [3], kakor je bila nazadnje spremenjena z Odločbo 94/608/ES [4], uvede seznam skupin za zbiranje zarodkov, ki so odobrene v tretjih državah za izvoz govejih zarodkov v Skupnost;
ker lahko, v skladu z Direktivo Sveta 93/52/EGS [5], tretje države odobrijo skupine za pridobivanje zarodkov, da zagotovijo zarodke, oplojene ali vzgojene in vitro za izvoz v Evropsko skupnost;
ker so pristojni organi Združenih držav Amerike posredovali seznam skupin za pridobivanje zarodkov in spremembe k njihovemu seznamu skupin za zbiranje zarodkov in ker sta Češka Republika in Izrael posredovala seznam skupin za zbiranje zarodkov, odobrenih na njunih ozemljih;
ker glede na določila Sporazuma o evropskem gospodarskem prostoru, ni treba imeti seznama skupin za zbiranje zarodkov za uvoz govejih zarodkov iz Avstrije;
ker je zdaj treba spremeniti Odločbo 92/452/EGS, da se uradno odobrijo skupine za pridobivanje zarodkov v Združenih državah Amerike in skupine za zbiranje zarodkov v Češki Republiki in Izraelu;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Odločba 92/452/EGS se spremeni:
1. v naslovu se za "skupine za zbiranje zarodkov" doda "in skupine za pridobivanje zarodkov";
2. Priloga se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 14. oktobra 1994

Labels: 0
3
5
6